CELEX: 62009CN0102
Language: mt
Date: 2009-03-13 00:00:00
Title: Kawża C-102/09: Talba għal deċiżjoni preliminari mressqa mit-Tribunale di Firenze (l-Italja) fit- 13 ta’ Marzu 2009 — Camar Srl vs Presidente del Consiglio dei Ministri

6.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/7
            
         Talba għal deċiżjoni preliminari mressqa mit-Tribunale di Firenze (l-Italja) fit-13 ta’ Marzu 2009 — Camar Srl vs Presidente del Consiglio dei Ministri
   (Kawża C-102/09)
   2009/C 129/12
   Lingwa tal-kawża: It-Taljan
   
      Qorti tar-rinviju
   
   Tribunale di Firenze
   
      Partijiet fil-kawża prinċipali
   
   
      Rikorrenti: Camar Srl
   
      Konvenut: Presidente del Consiglio dei Ministri
   
      Domandi preliminari
   
   
               1)
            
            
               L-Artikolu 14 tal-Ewwel Konvenzjoni ta’ Yaoundè jipprekludi l-introduzzjoni minn Stat Membru ta’ taxxa interna fuq banana li toriġina mis-Somalja, li mhijiex applikata għall-banana nazzjonali (li l-produzzjoni tagħha hija kompletament ineżistenti jew irrelevanti) u mhux applikabbli għall-ebda tip ieħor ta’ frott nazzjonali?
               F’każ ta’ risposta fl-affermattiv għad-domanda preċedenti:
            
         
               2)
            
            
               Il-Protokoll “Banana” anness mal-Konvenzjoni ta’ Lomè li dak iż-żmien kien fis-seħħ jipprekludi l-ġbir ta’ taxxa inkompatibbli mal-Artikolu 14 tal-Ewwel Konvenzjoni ta’ Yaoundè għall-importazzjonijiet fl-Italja ta’ banana Somala li saru fl-1990, fid-dawl tad-dispożizzjonijiet meħuda flimkien tal-imsemmi protokoll u tal-protokolli analogi annessi mal-Konvenzjonijiet ta’ Lomè preċedenti, kif ukoll tal-Artikolu 5 tat-Tieni Konvenzjoni ta’ Yaoundè?
               F’każ ta’ risposta fin-negattiv:
            
         
               3)
            
            
               Għandu jkun ikkunsidrat li l-Protokolli dwar il-Banana annessi mal-Konvenzjonijiet ta’ Lomè pprekludu ż-żidiet ta’ taxxa bħat-taxxa Taljana ta’ konsum fuq il-banana li toriġina mis-Somalja wara l-1 ta’ April 1976 indipendentement mill-effett konkret ta’ tali żidiet fuq l-esportazzjoni tal-imsemmija banana?